Ta’lim inspeksiyasi Kun.uz’ga taqdim etgan ma’lumotga ko‘ra, nodavlat OTMlarda keyingi haftadan an’anaviy ta’lim boshlanishi kutilmoqda. Foto: Kun.uz Maxsus komissiya qaroriga ko‘ra, respublikada koronavirus bilan kasallanish holatlari kamayishi kuzatilgani sababli ta’lim muassasalarida o‘qishlar 7 fevraldan an’anaviy shaklga o‘tkazilishi xabar qilindi. Biroq talabalar o‘rtasida noroziliklar kuzatilgani sababli OTMlarda o‘qishlar 24 fevralgacha bosqichma-bosqich an’anaviy shaklga qaytarilishi e’lon qilindi. Biroq bu nodavlat oliy ta’lim muassasalariga tegishli emas. Ta’lim sifatini nazorat qilish davlat inspeksiyasining Kun.uz’ga taqdim etgan ma’lumotiga ko‘ra, nodavlat OTMlarda o‘qishlar 7 fevraldan an’anaviy shaklda davom etadi.